  Туспуктэм: vk.com (Иван Богданов) Наталия Сильвестрова Нимысьтыз ожгар ужрад интыын ожмаськисьёслы Кез ёросын 100 килограмм пельнянь кутӥзы. Акциез нылкышноослэн ёрос кенешсы радъяз. Со сярысь ёрослэн тӧроез Иван Богданов «ВКонтакте» мерлыко вотэсысь бамаз ивортӥз. « Солдатъёсмы мед тодозы, ми соосты возьмаськом, яратӥськом, соосын данъяськиськом шуыса. Выль ар азьын соосты шумпоттэм, соослы юрттэм потэ. Одӥгаз со понна амал – сӥлен, шужен но пешникен пельнянь кутон » Иван Богданов, Кез ёрослэн тӧроез Пельнянь сяна, ожгарчиослы блиндаж гуръёс келялозы. Озьы ик нимысьтыз ужрад мынон интые ыстон понна веникъёс люкало. Тодэ вайытом, Удмуртиысь улӥсьёс ожмаськисьёслы лэсьтӥськон материалъёс, шуныт дӥсь, эмъюм келязы. Тегъёс: юрттэт нимысьтызужрад пельнянь Кез Удмуртия  